Isabel tuya seis ushe kaya txipax hawẽ kena Maria txutanamei peseriama hawẽ epã beneyawakatsi hatũ shenipabu shanẽ ibuhaira Davĩ baba José yubakĩ ibu waimakẽ hanushũ Deusũ hawẽ nai tsuma Gabriel hau kakape Maria yuinũ Galiléia mai pakea namakis mae betsa Nazaré anu yunua
damitã hawẽ dĩtu merã hikishũ Gabrielĩ Maria yuikĩ:
—Ẽ miki txaniyuaii.
Yavé Deus miwẽ benimahairakĩ mia abuikiki— atuxia
hawẽ hãtxa nĩkai e itã Mariã xinãkĩ:
“Haskakĩ ea haska yuimẽkaĩ?”
ishũ xinãyã
nai tsumã ana yuikĩ:
—Mariaã,
ewẽ dateyamawe.
Miwẽ dabanã Deus benimahairaiwẽ taeshũ huni bake mia bimakĩ miki naneshanikiki.
Txipu kaĩyã kenakĩ:
“Jesuski”,
ashãwẽ.
Hamẽ Shanẽ Ibu kuxipahairakũkainaya habũ yuikĩ:
“Yushĩ kuxipa hatu binuatũ bakeki”,
iwanã,
kenakubaĩshãkanikiki.
Ha inũ,
haska matũ shenipabu shanẽ ibu Davi shanẽ ibu ini keskai
Deusũ yunua mĩ bake Jesus Jacõ bababũ Shanẽ Ibu ipashanikiki,
niti ikama ikibi ikirã— aka
Mariã yukakĩ:
—Ẽ txutanamei peseriamabia haskatã ẽ bake nanetirumẽ?
— aka
hawẽ nuikĩ nai tsumã ana yuikĩ:
—Kuxipa hatu binuatũ hawẽ kuxipawẽ hawẽ Yushĩ Pepa yunua mikia dami naneima kaĩmashũ hatũ Deus txibãyã:
“Harã,
meribi Deusũ bakeki”,
ishũ kenakubaĩshãkanikiki.
Hamẽ betsarã,
minabu Isabel ma yushabubia ma huni bake bimaki.
“Haskatũ bake bismaki”,
iwanã,
yuãbiakubaĩmisbu hamapai xarabu Deusũ atiruwẽ taea ikis ushe mekẽ bushka ka pustuki— akaya
Mariã yuikĩ:
—Peki.
Haska mĩ ea yuiairã,
hau xinãshũ ea anũwẽ.
Deusũ tsumarã,
ẽ eaki— aka nĩkatã kaĩkainikiaki.